16/09/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión definitiva de subvencións correspondentes ao programa DP0026, de axudas a entidades sen fins de lucro para o cofinanciamento de proxectos de investimentos no ámbito da cooperación ao desenvolvemento durante o 2019

RESOLUCIÓN NÚM.30.809/2019, DO 13 DE SETEMBRO, POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA DP0026, DE AXUDAS A ENTIDADES SEN FINS DE LUCRO PARA O COFINANCIAMENTO DE PROXECTOS DE INVESTIMENTOS NO ÁMBITO DA COOPERACIÓN AO DESENVOLVEMENTO DURANTE O 2019 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 23.702/2019, do 9 de xullo, que foi publicada no BOP do 11 de xullo de 2019, concedéronse de forma provisional as subvencións do Programa DP0026, de axudas a entidades sen fins de lucro para o cofinanciamento de proxectos de investimentos no ámbito da cooperación ao desenvolvemento durante o 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se fora o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días, só a entidade “A. I. R. E. ASOCIACIÓN INTEGRAL DE RESCATE EN EMERGENCIAS”, presentou alegacións pola non admisión da súa solicitude por non cumprir os requisitos da convocatoria específica, polo que o resto das solicitudes considéranse aceptadas tacitamente. Vistos o informe do Servizo Servizo de Desenvolvemento Territorial e Medio Ambiente e o informe do Servizo de Fiscalización. RESOLVO: 1.º.–Aceptar parcialmente as alegacións presentadas pola entidade “A. I. R. E. ASOCIACIÓN INTEGRAL DE RESCATE EN EMERGENCIAS”, no sentido seguinte: – Admitir a súa solicitude de subvención para o cofinanciamento do proxecto de “Instauración da Protección Civil Saharaui: construcción dun parque de bombeiros en Smara-Tinduf (Arxelia)”, tendo en conta que, de acordo co apartado 9.3.10 das bases específicas, na xustificación do investimento será de aplicación o previsto no apartado vixésimo cuarto, de acreditación do gasto en situacións excepcionais, previsto na Resolución de 11 de marzo de 2011, da Axencia Española de Cooperación Internacional para o Desenvolvemento (BOE núm.282, do 23 de novembro de 2011), sobre normas de seguimento e xustificación de subvencións. – Non admitir como subvencionables as partidas relativas á adquisición de elementos de transporte (así como as consecuentes para o desprazamento de condutores), tanto as incluídas na solicitude inicial como na de cambio de obxecto subida a SUBTEL o 22.07.2019 e o 26.07.2019, por non axustarse ao requirido ao non ter soporte nun prego de prescripcións técnicas no que se detallen de xeito suficiente as súas características, asinado por técnico competente.2.º.–Conceder as subvencións ás entidades que se relacionan no seguinte cadro, polos importes que se indican, con cargo á partida orzamentaria 0520/23131/781, sendo o importe total proposto de 44.055,76 €: Total concedido: 44.055,76 €. 3.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4.º.–Dispor o gasto das subvencións concedidas con cargo á seguinte aplicación orzamentaria: 0520/23131/781, fase A, referencia núm.22019002038, operación núm.220190021660, importe 44.055,76 €. 5.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 13 de setembro de 2019. O PRESIDENTE, A SECRETARIA ACCTAL, D. Xosé Regueira Varela Dna. M.ª Amparo C. Taboada Gil